Svetlana Sherbinina. Svetlana Ivanovna Sherbinina (1930-yil, 14-avgust, Ivanovo viloyati — 2017-yil, 15-avgust, Moskva, Rossiya) — sovet va rus monumental sanʼat ustasi. Rosiiya xalq rassomi (2012-yil), Rossiya Badiiy Akademiyasi muxbir aʼzosi, Rossiya Federatsiyasi davlat mukofoti laureati (2015-yil). 2013-yilda Rossiya Rassomlar Uyushmasining Rossiya Federatsiyasi tasviriy sanʼatiga qoʻshgan ulkan hissasi uchun Surikov nomidagi oltin medal bilan taqdirlangan. Hayoti. Svetlana Ivanovna Sherbinina 1930-yil 14-avgustda Ivanovo viloyatida tugʻilgan. Bolaligi Yaroslavl viloyatining Petrovsk qishlogʻida oʻtgan. Onasi — Aleksandra Nikolayevna Sherbinina harbiy gospitalda bosh jarroh hamshirasi boʻlib ishlagan va Lenin ordeni bilan taqdirlangan. Otasi — Ivan Andreyevich Sherbinin Petrovsk tumanida aloqa boshligʻi boʻlib ishlagan. Ivan Sherbininning opa-singillari ikonalar chizish bilan shugʻullanganlar.